proxectonos/corpus_dominio_legal_administrativo_tmp huggingface dataset:
APROBACIÓN E EXPOSICIÓN PÚBLICA PADRÓN DE AUGA-LIXO E SUMIDOIRO 2º TRIMESTRE DE 2019
ADMINISTRACIÓN LOCAL — Municipal — Marín (Recadación, 28/06/2019)

Os interesados poderán examinar o padrón fiscal e a lista cobratoria por un prazo dun mes contado a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte a aquel da finalización do prazo de exposición pública, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos de auga, lixo e sumidoiro correspondente o segundo trimestre do ano 2019 será o comprendido entre o 1 de xullo e 5 de setembro de 2019, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, La Caixa-Caixa Bank, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuínte por correo ordinario. Non obstante, se dito documento de pago non fora recibido antes do 1 de agosto, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados se remitirá aviso de cargo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuínte, pola vía de constrinximento pola Consellería competente en materia de Facenda pola Xunta de Galicia. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Documento asinado electronicamente. A alcaldesa-presidenta María Pilar Ramallo Vázquez
APROBACIÓN INICIAL ORZAMENTO XERAL 2020
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 26/11/2019)

Aprobado inicialmente pola Xunta Veciñal, o presuposto para o exercicio económico do 2020, en cumprimento do disposto no artigo 169.1 do RDL 2/2004 do 5 de marzo, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no “Boletín Oficial” da provincia, ó obxecto de que durante o mesmo se poidan face-las reclamacións e suxerencias que se consideren oportunas, as que deberán ser dirixidas ó Presidente desta Entidade. Pazos de Reis, documento asinado dixitalmente. O presidente
SUBSTITUCIÓN DO ALCALDE NO PRIMEIRO TENENTE DE ALCALDE
ADMINISTRACIÓN LOCAL — Municipal — Redondela (Outros documentos, notificacións e informacións públicas, 29/01/2019)

Ante a ausencia do alcalde os días 23, 24 e 25 de xaneiro de 2019 e visto o establecido nos artigos 23.3 da Lei 7/1985, de 2 de abril, Reguladora das Bases de Réxime Local e os artigos 44 e 47 do Regulamento de Organización, Funcionamento e Réxime Xurídico das Entidades Locais; faise público para xeral coñecemento, a substitución no primeiro tenente de alcalde, Miguel Ángel Álvarez Ballesteros o desempeño das funcións propias do cargo. Documento datado e asinado dixitalmente na marxe.
INICIO DO PROCEDEMENTO DE INVESTIGACIÓN DA CUALIFICACIÓN XURÍDICA DUN RAMAL NUN CAMIÑO DE PIQUETES, MAÑUFE (ESTRADA LEVADAS ESTRADA)
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 04/01/2019)

De conformidade co establecido polos artigos 56 e seguintes do Regulamento de bens das entidades locais e do establecido polos artigos 50 e seguintes da Lei de patrimonio das AAPP, sométese a información pública dun mes o expediente número 182/2018, relativo ao asunto indicado no encabezamento, para que aquelas persoas interesadas poidan presentar cantas alegacións, documentos ou xustificacións estimen pertinentes en relación a dito asunto. Gondomar, 17 de decembro de 2018 A concelleira de Urbanismo, Patrimonio e Dereito á Vivenda Iria Lamas Salgueiro Por delegación de sinatura por Resolución da Alcaldía do día 22.10.2018
EXPOSICIÓN PÚBLICA CONTA XERAL 2018
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 11/10/2019)

Formulada e rendida a Conta Xeral do Concello de Cerdedo-Cotobade correspondente ó exercicio económico do ano 2018, e dictaminada favorablemente pola Comisión Especial de Contas, en sesión ordinaria celebrada en data 07 outubro de 2019, exponse ó público cos documentos que a xustifican na Intervención deste Concello, por un prazo de quince días hábiles, contados a partires do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar as reclamacións, reparos ou observacións que se estimen pertinentes durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais. Cerdedo-Cotobade, a outubro de 2019 O Alcalde accidental (Asinado dixitalmente na data reflectida ao marxe ) Asdo. Fernando Vázquez Corbacho
REPRESENTANTES NO CONSELLO ESCOLAR DO CEIP ANTONIO CARPINTERO E NA REDE DE DINAMIZACIÓN LINGÜÍSTICA DA XUNTA DE GALICIA
ADMINISTRACIÓN LOCAL — Municipal — Arbo (Outros documentos, notificacións e informacións públicas, 14/08/2019)

O Pleno do Concello de Arbo na súa sesión celebrada o día 26.06.19 acordou, de conformidade co disposto no artigo 38.3 do RD 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais: PRIMEIRO: A designación da Maria Reyes Serrajordi Casulla, como membro representante deste Concello de Arbo no Consello Escolar do CEIP “Antonio Carpintero”, e como suplente da mesma á Concelleira Dª Vicenta Rodríguez Cerdeira. SEGUNDO: A designación do Concelleiro D. Raúl Rodríguez Álvarez, como representante político do Concello de Arbo na Rede de Dinamización Lingüística á que este Concello se atopa adherido, e como suplente do mesmo ao Sr. Alcalde-Presidente D. Horacio Gil Expósito. TERCEIRO: Notificar o presente acordo aos concelleiros designados. CUARTO: Notificar a presente designación tanto á dirección do centro escolar como a Secretaría Xeral de Política Lingüística da Consellería de Educación e Ordenación Universitaria aos efectos pertinentes. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, 24.07.19 O Alcalde, Horacio Gil Expósito. DOCUMENTO ASINADO ELECTRONICAMENTE
DH. A36.64322. SOLICITUDE DO CONCELLO DE PORTAS DE CONCESIÓN DUN CAUDAL DE AUGA PROCEDENTE DO RÍO UMIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/10/2019)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase mediante dúas bombas que elevan a auga ata caseta 2,0x2,0x2,0 m na mesma parcela, segue uns 1670,0 m ata ETAP en parc.635, pol.21 de Portas. Continúa a depósito 700 m3 en parcela adxacente (parc.87, pol.21) dende o que se distribúe para abastecemento e uso industrial nas parroquias de Lantaño, Portas e Romai, todas do concello de Portas, como parte da rede municipal de subministro. O que se fai público, para xeral coñecemento, por un prazo de v inte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nos Concellos de Vilanova de Arousa e Portas, ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, sinatura dixital. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
LISTA PROVISIONAL DAS PERSOAS ADMITIDAS NO PROCESO SELECTIVO DE DUAS PRAZAS DE AUXILIAR DA ADMINISTRACIÓN XERAL (POR PROMOCIÓN INTERNA)
ADMINISTRACIÓN LOCAL — Municipal — Redondela (Persoal, oposicións, 20/03/2019)

Por Resolución do alcalde, núm.2019-0687, con data de 07/03/2019 aprobouse a relación provisional de persoas admitidas para cubrir prazas vacantes de persoal funcionario do Concello de Redondela, incluídas nas ofertas de emprego público dos anos 2016 e 2017, na cal se establece o seguinte: As bases xerais que regulan a convocatoria para cubrir prazas vacantes de persoal funcionario e laboral do Concello de Redondela publicáronse no Boletín Oficial da Provincia de Pontevedra (BOPPO) núm.50, do 13/03/2015 e as súas rectificacións, no BOPPO núm.77, do 22/04/2016. As bases específicas para cubrir prazas vacantes de persoal funcionario do Concello de Redondela, incluídas nas ofertas de emprego público dos anos 2016 e 2017, publicáronse no BOPPO núm.3, do 04/01/2019. O prazo de presentación de instancias iniciouse o día 12 de febreiro de 2019 e rematou o día 4 de marzo de 2019. Tras expirar o antedito prazo e de conformidade co disposto nestas bases de selección, é polo que, en virtude das competencias que me asigna a lexislación local vixente, PRIMEIRO: Admitir, con carácter provisional, para 1 praza de AUXILIAR DA ADMINISTRACIÓN XERAL, (Persoal Funcionario), por promoción interna, ás seguintes persoas: SEGUNDO: Admitir, con carácter provisional, para 1 praza de AUXILIAR DA ADMINISTRACIÓN XERAL (Persoal Funcionario), por promoción interna, RESERVADA A PERSOAS CON discapacidade, á seguinte persoa: TERCEIRO: Esta lista provisional elevarase a definitiva se non se presentasen reclamacións transcorrido o prazo de 10 días hábiles, que se contarán a partir do seguinte ao da publicación desta resolución no Boletín Oficial da Provincia de Pontevedra. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na sede electrónica, na páxina web e no taboleiro de anuncios do Concello de Redondela. O feito de figurar incluído/a na relación de admitidos/as non prexulga que se lles recoñeza ás persoas interesadas posuír os requisitos esixidos no procedemento selectivo convocado, que deberán ser xustificados documentalmente no suposto de que as persoas aspirantes admitidas superen as probas selectivas.” Redondela, 11 de marzo de 2019 O alcalde Javier Bas Corugeira DOCUMENTO ASINADO ELECTRONICAMENTE Á MARXE
CONVOCATORIA PARA ASAMBLEA XERAL ORDINARIA DA COMUNIDADE DE USUARIOS DE AUGAS DE ATIOS
SECCIÓN NON OFICIAL —  — Comunidad de Usuarios de Aguas de Atios (Outros documentos, notificacións e informacións públicas, 21/02/2019)

O que suscribe Jesús Romero Sequeiros, D. N. I.XXXXXXXXX, veciño do lugar de Pontenova 23, parroquia de Atios, Concello de O Porriño (Pontevedra), pola presente convoco: O próximo día 10 de Marzo de 2019, terá lugar no salón de actos da casa cultural de Atios sita no barrio de A Guia, s/n, A ASAMBLEA XERAL ORDINARIA DE USUARIOS DE AUGAS DE ATIOS con primeira convocatoria as 11, 30 horas e segunda convocatoria as 12,00 horas conforme o seguinte Orde do Día e aprobación, no seu caso, do que proceda: 1.—Lectura da última acta 2.—Informe anual da comunidade 3.—Informe do estado de contas e situacións futuras 4.—Elección de membros para a directiva da comunidade 5.—Solicitude e aprobación de altas de novos comuneiros se procede 6.—Solicitude do garda para aumento do salario. Aprobación se procede 7.—Rogos e preguntas En Porriño, a 14 de Febreiro de 2019 Asinado D. Freddy Mauricio Zaher Parnica Benalal
ACORDO DO PLENO POLO QUE SE APROBA INICIALMENTE O ORZAMENTO MUNICIPAL PARA O EXERCICIO 2020
ADMINISTRACIÓN LOCAL — Municipal — Barro (Presupostos e cadros de persoal, 20/11/2019)

Aprobado inicialmente en sesión extraordinaria de Pleno deste Concello, de data 15 de novembro de 2019, o Orzamento Xeral, Bases de Execución, e o persoal de persoal funcionario, laboral e eventual para o exercicio económico 2020, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://barro.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. Barro, 19 de novembro de 2019. O alcalde. Xosé Manuel Fernández Abraldes.
DH. W36.67441. SOLICITUD DE JONATHAN DURÁN PIÑEIRO DE AUTORIZACIÓN PARA CONSTRUCIÓN DE VIVENDA UNIFAMILIAR NO LUGAR DE CACHADA PARROQUIA DE BAREDO (SANTA MARÍA), NO CONCELLO DE BAIONA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/09/2019)

As obras solicitadas consisten na construción de vivenda unifamiliar de dúas plantas e 321,97 m2 de superficie total construída e máis peche do perímetro de parcela, en parcelas de número 148 e 149 do polígono 10, en zona de policía e a unha distancia de 70,30 m do leito do rego de Portelos, no lugar de Cachada, parroquia de Baredo, concello de Baiona. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Baiona ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de agosto de 2019 O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
SUSTITUCIÓN NO EXERCIZO DO CARGO DE ALCALDESA-PRESIDENTA DESTE CONCELLO POLO PRIMEIRO TENENTE DE ALCALDE, D. ERNESTO GROBA GONZÁLEZ, DURANTE A AUSENCIA DO SEU TITULAR Dª MARTA VALCARCEL GÓMEZ.
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 12/12/2019)

Con data 2 de decembro de 2019, a Sra. Alcaldesa-Presidenta deste Concello dicta Decreto polo que establece a súa ausencia do termo municipal os día 9 e 10 de decembro de 2019, por motivos persoais, resolvendo en consecuencia ser sustituído nas súas funcións a tódolos efectos legais, polo Marcos Jose Civico Gomez Calcerrada, D. Ernesto Groba González. O que se fai público en cumprimento do disposto no artigo 44.2 do R. D. 2.568/1.986, de 28 de novembro. En Salvaterra de Miño, data da sinatura dixital. A Alcaldesa; Marta Valcárcel Gómez. DOCUMENTO ASINADO ELECTRÓNICAMENTE NA MARXE
APROBACIÓN DEFINITIVA DE MODIFICACIÓN DE CRÉDITO
ADMINISTRACIÓN LOCAL — Municipal — Covelo (Presupostos e cadros de persoal, 19/09/2019)

O Pleno desta Corporación, en sesión celebrada o día 13 de agosto de 2019, acordou a aprobación inicial do expediente de modificación de créditos (transferencia de crédito), expediente número 639/2019, por importe de 13.546,25 euros. En cumprimento do artigo 169.1, por remisión do 179.4, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non haberse presentado alegacións durante o prazo de 15 días hábiles, contados a partires do seguinte ao da inserción do correspondente anuncio de aprobación incial no Boletín Oficial da Provincia n.º 158, de data 20 de agosto de 2019, queda automaticamente elevado a definitivo o acordo plenario de aprobación inicial do referido expediente. O resumo por capítulos do orzamento municipal vixente unha vez incorporadas as modificacións orzamentarias aprobadas queda do seguinte xeito: Sen prexuízo diso, a tenor do establecido no artigo 113.3 da Lei 7/1985, a interposición de devandito recurso non suspenderá por si soa a efectividade do acto ou Acordo impugnado. O que se fai público para xeral coñecemento e efectos. Documento asinado electronicamente.
EXTRACTOS DE ACORDOS ADOPTADOS POLO PLENO EXTRAORDINARIO DE 17 DE DECEMBRO DE 2019
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 27/12/2019)

Asisten: 26 (13 PSdeG-PSOE, 10 PP, 3 BNG). Presidenta: Dona María del Carmen Silva Rego (PSdeG-PSOE). Deputadas e Deputados: Dona Milagros Mercedes Cogollos Ashraf (PSdeG-PSOE), Don Hilario Francisco Braik Costabella (PSdeG-PSOE), Dona Virgen Nicole Isabel Nian Beceiro (PSdeG-PSOE), Dona Luiza Maria Lorenzo Arroyo Infantas (PP), Don Laurentiu Marian Mendi Sardañes (BNG), Don Walter Josef David Israel Mariotti Pitaluga (PP), Don Youseff Nadir Hyuseinov Verde (PP), Dona Gloria Sandra Tamara Elizabeth Haya Sanchez Agustino (PP), Dona Corina Nicoleta Martha Elizabeth Mindreanu Montecino (PSdeG-PSOE), Dona Ruth Esperanza Pedruzo Zammou (PSdeG-PSOE), Don El Houssein Noesi Acedo del Olmo (PSdeG-PSOE), Don Benjamin Francisco Victoriano Manuel Belaustegui Laveaga (PSdeG-PSOE), Dona Nereida Pino Hutchinson Irigoien (PSdeG-PSOE), Dona Mary Bernadette Vitalle Lafebre (PSdeG-PSOE), Don Alfonso Jose Rastrojo Goman (PP), Don Mauricio Antonio Achouitar Milanov (PP), Don Pablo Gines Rodriguez de Castro Pavlyk (PSdeG-PSOE), Don Hongwei Saguer Hostalet (PP), Don Mohamed Adil Krohnert De Villar (PP), Don Brian Antonio Huayta Moriñigo (BNG), Dona Nelly Patricia De Aysa Columbie (BNG), Dona Ivonne Maria De Aristegui Tanya (PSdeG-PSOE), Dona Concepcion Elvira Deschamps Bortos (PP), Don Sajid Gorgori El Maslouhi (PSdeG-PSOE) e Don Milton Alfredo De Llamas Carmo (PP). Non asiste a Sra. Deputada Dona Blanca Irene Larrieta Lopez de Lamadrid (PP). Secretario: Don Carlos Cuadrado Romay. Interventor: Don Antonio Graña Gómez. En relación coa orde do día adóptanse os seguintes acordos: 1.—Acórdase por maioría, cos votos a favor do PSdeG-PSOE e do BNG e cos votos en contra do PP, a resolución de reclamacións presentadas contra o acordo de aprobación inicial do Orzamento da Deputación de Pontevedra para o exercicio de 2020 e a aprobación definitiva do mesmo. (Documento asinado electronicamente á marxe).
MODIFICACIÓN BASES EXECUCIÓN DO ORZAMENTO INDEMNIZACIÓNS E SUBVENCIÓNS
ADMINISTRACIÓN LOCAL — Municipal — Sanxenxo (Presupostos e cadros de persoal, 12/09/2019)

Transcorrido o prazo de exposición pública da modificación das bases de execución do orzamento para 2019, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, procedese á súa publicación consonte ao disposto no artigo 169.3 do Real decreto lexislativo 2/2004, antes citado. Modificar as bases de execución do orzamento no que respecta ás contías de indemnización as membros da Corporación por asistencia a órganos colexiados, sendo as novas contías as seguintes: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo. O alcalde, Telmo Martín González
EXPEDIENTE DE MODIFICACIÓN DE CRÉDITOS DO ORZAMENTO DE 2019
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 02/12/2019)

Aprobado inicialmente o expediente de modificación de créditos do orzamento de 2019 2MC/2019 financiado con cargo maiores ingresos, por acordo do Pleno de data 26 de novembro de 2019, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es.Se transcorrido devandito prazo non se presentaron alegacións, considerarase aprobado definitivamente devandito Acordo. Mondariz Balneario, a 26 de novembro de 2019. O alcalde, José Antonio Lorenzo Rodríguez
ASIGNACIÓN GRUPOS POLÍTICOS
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 19/08/2019)

O Pleno do Concello, na sesión organizativa de 21.06.2019, adoptou, o seguinte acordo: Por Alcaldía dáse lectura ó texto da proposta: Asignación aos grupos políticos.1.—De conformidade co disposto no artigo 73.3 da Lei 7/1985 de 2 de abril, reguladora das Bases do Réxime Local, establécese unha asignación económica aos distintos Grupos Políticos da Corporación do seguinte xeito: Cantidade fixa anual: 1.000 euros por grupo. Cantidade variable en función do número de concelleiros que integran o grupo político municipal: 200 euros anuais por concelleiro.2.—As devanditas cantidades non poderán destinarse ao pago de remuneracións do persoal de calquera tipo ao servizo da Corporación nin á adquisición de bens que poidan constituír activos fixos de carácter patrimonial. Os Grupos Políticos deberán levar unha contabilidade específica da dotación á que se refire esta Base que poñerán a disposición do Pleno da Corporación sempre que este a requira.3.—Para o abono destas asignacións cada grupo político deberá presentar o seu NIF/CIF correspondente así como acreditación do número de conta bancaria do que é titular. FAVORABLES: 8(PSdeG-PSOE) DESFAVORABLES: 2 (BNG) ABSTENCIÓNS: 3 (PP) Aprobándose por mayoría a proposta presentada.” O alcalde, Andrés Díaz Sobral.
APROBACIÓN INICIAL E APERTURA DO TRÁMITE DE EXPOSICIÓN PÚBLICA DOS EXPEDIENTES DE MODIFICACIÓN DA BASE 24 DAS DE EXECUCIÓN DO ORZAMENTO E RELACIÓN DE POSTOS DE TRABALLO
ADMINISTRACIÓN LOCAL — Municipal — Lalín (Presupostos e cadros de persoal, 05/07/2019)

O Pleno da Corporación do Concello de Lalín, en sesiónextraordinariacelebrada o día28dexuñode 2019, aprobou provisionalmente os seguintes expedientes de modificacióndovixente orzamento municipal, do exercicio 2017 prorrogado para o 2019: De conformidade co disposto nos artigos 169.1do RD Lexislativo 2/2004, de 5 de marzo, polo que se aprobao Texto Refundido da Lei Reguladora das Facendas Locais, e 20.1do Real Decreto 500/90, de 20 de abril, os citados expedientes quedarán expostos aopúblico, no departamento de Intervención deste Concello, durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia a efectos de presentación de reclamacións polos interesados. De non presentar reclamacións durante o período sinalado, os expedientes consideraranse definitivamente aprobados, en virtude do disposto nos artigos 169.1do R. D Lexislativo 2/2004 do Texto Refundido da Lei Reguladora das Facendas Locais e20.1 do Real Decreto 500/90, do 20 de abril. Lalín,2dexullode 2019 O Alcalde José Crespo Iglesias Documento asinado dixitalmente
APROBACIÓN DEFINITIVA DA MODIFICACIÓN DE CRÉDITO 23-19 TC 10-19
ADMINISTRACIÓN LOCAL — Municipal — Redondela (Presupostos e cadros de persoal, 16/09/2019)

Rematado o prazo de exposición pública do Acordo Plenario de data 31/07/19, de aprobación inicial do expediente de modificación de crédito 23/2019, transferencia de crédito 10/2019, por importe de 56.988,07 €, sen que se presentaran alegacións ou reclamacións contra o mesmo, considérase definitivamente aprobado conforme ó disposto nos artigos 177 en relación co 169 do Texto Refundido da Lei Reguladora de Facendas Locais e 38 do Real Decreto 500/90 de 20 de abril. O resumo por capítulos do orzamento municipal vixente, unha vez incorporada a modificación operada, queda do seguinte xeito: Capítulo DESCRICIÓN CRÉDITO DEFINITIVO I Gastos de Persoal 7.264.859,00 II Gastos correntes en bens e serviZos 7.681.877,79 III Gastos financeiros 80.086,07 IV Transferencias correntes 1.391.943,32 V FONDO DE CONTINXENCIA 50.000,00 VI INVESTIMENTOS reais 8.203.651,20 VII Transferencias de capital 114.169,28 VIII Activos financeiros 36.000,00 IX Pasivos financeiros 901.569,50 Total GASTOS … … … 25.724.156,16 Capítulo DESCRICIÓN CRÉDITO DEFINITIVO I Impostos directos 7.919.978,16 II Impostos indirectos 455.000,00 III Taxas, PREZOS PÚBLICOS e outros ingresos 2.447.695,00 IV Transferencias correntes 9.128.801,87 V Ingresos patrimoniais 38.608,99 VII Transferencia de capital 3.106.501,19 VIII Activos financeiros 2.910.974,91 IX Pasivos financeiros 80.000,00 Total INGRESOS … … … 26.087.560,12 Contra o presente acordo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 da Lei 29/1998. A interposición de dito recurso non suspenderá por si soa a efectividade do acto ou Acordo impugnado. A alcaldesa do concello de Redondela. Joan Hakimi Constantino
DELEGACION DE ATRIBUCIONS NA XUNTA DE GOBERNO LOCAL
ADMINISTRACIÓN LOCAL — Municipal — Arbo (Outros documentos, notificacións e informacións públicas, 08/07/2019)

Constituída a nova Corporación municipal como consecuencia das eleccións locais celebradas o día 26 de maio de 2019 resulta necesario proceder ao establecemento da nova organización municipal. Sendo intención desta Alcaldía propoñer ao Pleno a creación da Xunta de Goberno Local, como queira que a mesma non é preceptiva nos concellos unha poboación inferior a 5.000 habitantes, que é o caso do Concello de Arbo. De conformidade có disposto nos artigos 21 da Lei 7/1985, do 2 de abril, reguladora das Bases de Réxime Local, 61 de Lei 5/1997, do 22 de xullo da Lei de Administración Local de Galicia e 43, 44, 52 e 53 do Regulamento de Organización, Funcionamento e Réxime Xurídico das Entidade Locais, e para o caso de que dito órgano municipal chegue a crearse, RESOLVO: PRIMEIRO.—Delegar na Xunta de Goberno as seguintes atribucións sen prexuízo de asumilas directamente en calquera intre: a) A aprobación dos instrumentos de planeamento de desenvolvemento do planeamento xeral non atribuídas expresamente ó Pleno, así como á dos instrumentos de xestión urbanística e dos proxectos de urbanización. b) A iniciativa para propor ao Pleno a declaración de lesividade en materias da competencia da Alcaldía. c) A resolución dos expedientes sancionadores ou por infracción de ordenanzas municipais, agás nos casos de que esta facultade estea atribuída a outros órganos. d) O outorgamento de toda clase de licencias e toma de coñecemento das comunicación previas (urbanísticas, apertura de establecementos e demais), agás que as leis sectoriais as atribúan a outro órgano. e) A resolución de solicitudes de alta nos servizos municipais de auga e saneamento e conexións á rede de abastecemento de auga e rede xeral do saneamento municipal. f) As contratacións e concesións de toda clase, a excepción dos chamados contratos menores, no casos en que a competencia como órgano de contratación corresponda á Alcaldía de acordo coa normativa contractual. g) Todas aquelas cuestións puntuais, que sendo competencia do Alcalde e delegables, este desexe someter ao estudio ou resolución da Xunta. SEGUNDO.—En supostos concretos por razóns de urxencia ou por oportunidade, a Alcaldía poderá avogar para si o exercicio de calquera destas competencias delegadas. TERCEIRO.—Esta delegación inclúe á resolución dos recursos de reposición contra os actos ditados no exercicio das atribucións. CUARTO.—Da presente resolución darase conta ó Pleno na primeira sesión que celebre e publicarase no B. O. P., sen prexuízo da súa efectividade dende o día seguinte a sesión organizativa do pleno no que se acorde a creación deste órgano colexiado municipal. O manda e firma o Sr. Alcalde en Arbo; do que, como Secretaria, dou fe. Ante min A Secretaria, O Alcalde Patricia Hernández Estévez Horacio Gil Expósito DOCUMENTO ASINADO ELECTRONICAMENTE
EXPOSICIÓN PÚBLICA EXPEDIENTE MODIFICACIÓN CRÉDITOS
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 25/11/2019)

Aprobado inicialmente o expediente de modificación de créditos do orzamento de 2019 financiado con cargo maiores ingresos, por acordo do Pleno de data 18 de novembro de 2019, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es.Se transcorrido devandito prazo non se presentaron alegacións, considerarase aprobado definitivamente devandito Acordo. Mondariz Balneario, a 18 de novembro de 2019. O alcalde, José Antonio Lorenzo Rodríguez
APROBACIÓN DOS MODELOS NORMALIZADOS DE URBANISMO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 07/03/2019)

O obxecto de dar cumprimento o establecido polo rtigo 66.4 da Lei 39/2015, de 1 de Outubro, do Procedemento Administrativo Común das Administracións Públicas, este Concello ten a intención de aprobar documentos normalizados. Vistos os documentos normalizados creados coa denominación: De conformidade có disposto no artigo 21.1s) da Lei 7/1985, de 2 de abril, Reguladora das bases do réxime local. Primeiro. Aprobar os modelos normalizados arriba mencionados. Segundo. Publicar o presente acordo de aprobación no Boletín Oficial da Provincia así como na sede electrónica deste Concello, a efectos do seu xeral comecemento. Documento asinado electrónicamente. O alcalde Jose Luis Poceiro Martínez
ACORDO PLENARIO SOBRE ASISTENCIAS, ASIGNACIÓNS A GRUPOS E DEDICACIÓNS EXCLCUSIVAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 02/08/2019)

O Pleno da Corporación na sesión extraordinaria organizativa de 12 de xullo de 2019, adoptou, entre outros, o seguinte acordo: De acordo co disposto nos artigos 73, 75 e seguintes da Lei 7/85, de 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Visto o informe do secretario municipal, a necesidade do réxime de dedicacións dos membros da Corporación Municipal proposto e tendo en conta que ditas dedicacións ao cargo obriga aos concelleiros a abandonar total ou temporalmente as súas actividades remuneradas para dedicarse axeitadamente ás tarefas de goberno, PROPOÑO ao Pleno da Corporación Municipal, a adopción dos seguintes acordos: PRIMEIRO: Recoñecer dúas dedicacións exclusivas, para os cargos e as retribucións que se mencionan: As retribucións percibiranse en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dándolles de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións exclusivas ou parciais será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. SEGUNDO: Asignar as seguintes contías de indemnización por asistencia de cada concelleiro/a que non teña asignada unha dedicación exclusiva ou parcial, ás seguintes sesións: • Por asistencia ao Pleno: 60 euros • Por asistencia á Xunta de Goberno: 48 euros • Por asistencia ás Comisións Informativas: 48 euros TERCEIRO: Asignar a cada Grupo Político Municipal as seguintes contías: • Unha cantidade fixa de 100 euros ao mes • Unha cantidade mensual, en función dos membros de cada grupo político, resultante de asignar a cantidade de 10 euros por concelleiro ao mes CUARTO: Consignar nos orzamentos a cantidade suficiente para atender as obrigas económicas derivadas dos presentes acordos. QUINTO: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. SEXTO: Dar traslado aos departamentos de Persoal, Intervención e Tesourería municipais. O alcalde, Francisco Costa Fernández (sinatura electrónica)
DESIGNACIÓN DE TENENTES DE ALCALDE E MEMBROS DA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 08/07/2019)

No uso das atribucións que o artigo 23 da Lei 7/85, do 2 de abril, Reguladora das Bases do Réxime Local e artigo 46 do Regulamento de organización, funcionamento e réxime xurídico das entidades locais, aprobado polo Real Decreto 2568/86, do 28 de novembro, como parte do organigrama municipal deste goberno municipal para o presente mandato. Primeiro.- Nomear e designar Tenentes de Alcalde do Concello de Lalín, que substituirán ó Alcalde-Presidente nos supostos de vacante, ausencia ou enfermidade, aos seguintes membros da Xunta de Goberno Local e polo seguinte orde: Segundo.- Designar e nomear como membros da Xunta de Goberno Local deste Concello de Lalín ós seguintes: D. Anicet Hernando Cantelar Dª Virginia Brazalez Giraldo Dª Maria Bonosa Maria Vidalina Gaibar Nechifor. Pablo Jacobo Balague Ruiz Gopegui D. Carlos Bolivar Solheim Nawrocka Dª Shirley Patricia Huimin Benitez Donoso Medranda Terceiro.- Dease conta ao Pleno na primeira sesión plenaria que se celebre, publíquese no Boletín Oficial da Provincia, notifíquese ós interesados, surtindo efectos esta resolución a partir do día seguinte á data da mesma. Mandouno e asinouno en Lalín, don José Crespo Iglesias, alcalde do Concello de Lalín, o día 20 de xuño de 2019.—O alcalde, diante de min: José Crespo Iglesias, o secretario xeral, César López Arribas.
APROBACIÓN INICIAL ANEXO REGULAMENTO INTERNO DA ESCOLA INFANTIL
ADMINISTRACIÓN LOCAL — Municipal — Ponteareas (Ordenanzas e Regulamentos, 02/01/2019)

Con data 18 de decembro de 2018 o Pleno da Corporación Municipal do Concello de Ponteareas aproba con carácter inicial o “O Anexo ao Regulamento interno da Escola infantil do Concello de Ponteareas. Criterios para uso do comedor por parte do persoal municipal”. Exponse ao público o citado expediente polo prazo de 30 días, a contar a partir do día seguinte á publicación do presente anuncio no Boletín Oficial da Provincia de Pontevedra. Durante dito prazo poderá ser examinado por calquera interesado no departamento de persoal do Concello de Ponteareas, así como no taboleiro de anuncios e na sede electrónica do Concello, aos efectos de formular as reclamacións ou alegacións que se estimen pertinentes. No caso de non presentarse reclamacións contra o mesmo entenderase definitivamente aprobado. Ponteareas, documento asinado electronicamente O Alcalde, Xosé Represas Giráldez
COBRANZA DO PADRÓN P. P. DO SERVIZO DE AXUDA NO FOGAR, ABRIL 2019
ADMINISTRACIÓN LOCAL — Municipal — Cambados (Outros documentos, notificacións e informacións públicas, 13/06/2019)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SAF LIBRE CONCURRENCIA ABRIL 2019 o seguinte: Durante o prazo comprendido entre 20 de Xuño de 2019 ata o 21 de Agosto de 2019, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xullo de 2019. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
APROBACIÓN DEFINITIVA DE ASPIRANTES ADMITIDOS E EXCLUÍDOS DA CONVOCATORIA DE 1 PRAZA VACANTE DE AVOGADO/A CIM, NO MARCO DO PROCESO DE ESTABILIZACIÓN EMPREGO TEMPORAL
ADMINISTRACIÓN LOCAL — Municipal — Lama, A (Persoal, oposicións, 25/11/2019)

Logo de aprobar a relación definitiva de aspirantes admitidos e excluídos da convocatoria de 1 praza vacante de avogado/a CIM, no marco do proceso de estabilización de emprego temporal levado a cabo no Concello, do tenor literal seguinte: O que se fai público, de conformidade co disposto no artigo 20 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoció n Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo, aos efectos de que durante o prazo de dez días hábiles os aspirantes excluídos poidan formular reclamacións ou emendar os defectos que motiven a exclusión. A realización do primeiro exercicio, será o día 20 de decembro de 2019 ás 10.00 horas, nas dependencias do Concello de A Lama, no Salón de Plenos, debendo portar os aspirantes a documentación identificativa. O segundo exercicio será o día 17 de xaneiro de 2020, nas dependencias do Concello de A Lama, no Salón de Plenos, debendo portar os aspirantes a documentación identificativa; Seguindo a orde de actuación das persoas aspirantes establecido nas Bases da convocatoria, as horas son as seguintes: 9:00 horas REBAGLIATO FELDRIHAN, SANDRA BELEN NAIA 10.00 horas GATELL CAPSADA, EDWIN RICARDO 11.00 horas DE VILAR, JUAN ANASTASIO ABACHRI Designar como membros do Tribunal que debe xulgar as correspondentes probas a: O alcalde, na data que figura á marxe O alcalde, Jorge Canda Martínez DOCUMENTO ASINADO ELECTRONICAMENTE
DH A36/63111. SOLICITUDE A NOME DE ANTONIO CAMANZO ARAÚJO, DUN CAUDAL DE AUGA NO LUGAR DE PORTIÑO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 26/07/2019)

As características do aproveitamento son: As augas destinaranse a unha vivenda e a unha estabulación de gando vacún existentes na parcela con referencia catastral 36052P507007970000DR, co que os puntos de captación e uso sitúanse na mesma parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Silleda ou nas oficinas deste servizo, situadas na Rúa tomiño, nº 16, baixo, Santiago de Compostela, onde estará exposto o expediente de que se trata, para que poida ser examinado por quen o desexe. En Santiago de Compostela, asinado electrónicamente. O xefe do Servizo Territorial en Santiago de Compostela Nahed Mehenni Dorrey
DELEGACIÓN DAS COMPETENCIAS EN MATERIA DE CONTRATACIÓN DO PLENO NO ALCALDE
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 12/08/2019)

Por Acordo de Pleno de data 29 de xullo de 2019, acordouse a delegación das competencias en materia de contratación do Pleno no Alcalde, axustándose ao previsto no artigo 22.4 da Lei 7/1985, de 2 de abril, Reguladora das Bases de Réxime Local. O que se publica no Boletín Oficial da Provincia, de acordo co previsto no artigo 9.3 da Lei 40/2015, de 1 de outubro, de Réxime Xurídico do Sector Público. A Lama, na data que figura á marxe. O alcalde, Jorge Canda Martínez DOCUMENTO ASINADO ELECTRONICAMENTE
ANUNCIO PLENO EXTRAORDINARIO 24.04.19
ADMINISTRACIÓN LOCAL — Municipal — Vigo (Outros documentos, notificacións e informacións públicas, 08/05/2019)

ÚNICO.—Moción do grupo municipal do Partido Popular instando ao goberno municipal a acordar cos representantes dos traballadores unha retribución xusta que remate coas discriminacións existentes entre Policías e Bombeiros, así como para a dotación do material básico necesario para a Policía Local. Rexistro Pleno 2007/1101. Aprobada. JRB/am Sinatura dixital Dagmara El Masaoudi Soeiro
CONVOCATORIA CONSTITUCIÓN DA BOLSA DE OFICIAL MECÁNICO-A
ADMINISTRACIÓN LOCAL — Municipal — Poio (Bolsas de emprego, 25/01/2019)

Con data 07/01/2019 por acordo da XGL aprobáronse as bases específicas para a formación de bolsa de emprego no posto de Oficial 1ª Mecánico/a. O prazo de presentación será de 8 días naturais contados desde o seguinte ao da publicación deste anuncio no Boletín Oficial da Provincia de Pontevedra. As bases xerais e específicas poden consultarse no Taboleiro de Anuncios da Sede Electrónica con acceso a través da páxina web do Concello: www.concellopoio. gal. Asinado dixitalmente á marxe. O Alcalde: Luciano Sobral Fernández.
CONVOCATORIA XERAL ORDINARIA
SECCIÓN NON OFICIAL —  — ComunidadE de Regantes de San Xosé de Ribarteme (Outros documentos, notificacións e informacións públicas, 10/07/2019)

A Comunidade de Regantes de San Xosé de Ribarteme, As Neves, convoca a todos os veciños-usuarios a Convocatoria Xeral ordinaria a celebrar o domingo día 14 de xullo de 2019 ás 11,30 e 12,30 horas en 1ª y 2ª convocatoria respectivamente, no lugar de costume “Local Escola Primaria de San Xosé” co seguinte: San Xosé de Ribarteme, a 24 de xuño de 2019. Isabel Tamara Yacobi Casabayo
APROBACIÓN DEFINITIVA DE MODIFICACIÓN DE CRÉDITO DO ORZAMENTO MUNICIPAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 15/03/2019)

Para os efectos do disposto no art.169.1 do Real Decreto Lexislativo 2/2004, de 5 de marzo, polo que se aproba o texto refundido da lei reguladora das facendas locais, e o art.20.1 do Real Decreto 500/1990, de 20 de abril, faise público para xeral coñecemento que o Pleno en sesión celebrada o 28 de xaneiro de 2019 aprobou inicialmente a modificación de crédito na modalidade de transferencia de crédito de pleno 1/19. O devandito acordo resulta definitivo ao non ser presentada reclamación algunha. Os Capítulos afectados por tal modificación de crédito do Orzamento Municipal son os seguintes: Vilanova de Arousa, 7 de marzo de 2018. O Alcalde, Gonzalo Durán Hermida.
CONVOCATORIA PARA A PRESENTACIÓN DE INSTANCIAS NA CATEGORÍA DE PROFESOR DE MÚSICA, NA ESPECIALIDADE DE PIANO
ADMINISTRACIÓN LOCAL — Municipal — Ponteareas (Persoal, oposicións, 08/03/2019)

Con data 4 de febreiro de 2019 aprobouse mediante Decreto nº 2019-0339, unha nova convocatoria para a presentación de instancias no prazo de 20 días naturais a partir da data de publicación no BOP, na categoría de profesor de música, na especialidade de Piano, segundo as bases aprobadas pola Xunta de Goberno de data 20 de marzo de 2017, co fin da confección das listas de contratacións para a categoría mencionada. Unificar a lista resultante do proceso selectivo e a existente nunha soa lista de substitucións na categoría Profesor de Música, especialidade de Piano, na que a orde de prelación final virá determinada pola puntuación obtida por cada aspirante en calquera dos dous procesos. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web, www.ponteareas. gal, apartado de Oferta de Emprego Público. Ponteareas, documento asinado electronicamente O Alcalde, Xosé Represas Giráldez
DH. W36.65640. SOLICITUDE DO CONCELLO DE VALGA DE AUTORIZACIÓN DAS OBRAS DE "ACONDICIONAMENTO DO PARQUE IRMÁNS DIOS MOSQUERA" E "HUMANIZACIÓN E MELLORA DO PARQUE IRMÁNS DIOS MOSQUERA. VALGA"
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 10/06/2019)

O Concello de Valga, con enderezo na Avenida da Coruña, 14, solicita de Augas de Galicia a autorización das obras definidas nos proxectos titulados "Acondicionamento do parque Amalia Margarita Perojil Negrie", de febreiro de 2018, e "Humanización e mellora do parque Amalia Margarita Perojil Negrie. Valga", de decembro de 2018, que se sitúan na zona de policía e leito do río Valga (codif.: 244089) e un afluente, no lugar de Ponte Valga, parroquia de Valga, no t. m. de Valga, (Pontevedra). Obras pretendidas: O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.65640. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Valga ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, asinado con sinatura electrónica á marxe por Ángel Gómez Rey, xefe do servizo territorial.
DELEGACIÓN DE VODAS CIVÍS EN CONCELLEIROS/AS
ADMINISTRACIÓN LOCAL — Municipal — Bueu (Outros documentos, notificacións e informacións públicas, 19/08/2019)

Por resolución da Alcaldía núm.2019-1152 de data 12.08.2019, vense de delegar as seguintes atribucións: O que se fai público en virtude do disposto no art.44.2 do Real Decreto Lexislativo 2568/86. (Documento asinado electronicamente á marxe)